زي معظم الثقافات في العالم، شعب الزولو في أفريقيا بيحكي قصص بتكون الحيوانات فيها أبطال. القصص دي مش بس للتسلية، لكن كمان بتستخدم عشان تعلم الأطفال دروس مهمة. دي واحدة من القصص دي.
في يوم من أيام الصيف الحر، كان الدِيب ماشي على الطريق الصخري وبيشم الأرض. كان بيحاول يشم فار ولا سحلية، أو أي حاجة تانية ممكن ياكلها. كان مركز أوي في الشم لدرجة إنه ماكانش واخد باله من اللي حواليه.
فجأة، الدِيب بص لقى جاره الأسد ماشي على طول في اتجاهه. ماكانش عنده وقت كافي يهرب. الدِيب كان عمل حركات كتير على الأسد على مر السنين، فكان عارف إنه هيبقى في ورطة لو اتمسك. الدِيب كان محتاج يفكر في حاجة بسرعة.
"النجدة! النجدة!" الدِيب صرخ وهو بينط على صخرة كبيرة معلقة فوق الطريق. "الصخور بتقع، ومش قادر امسكها أكتر من كده. احنا الاتنين هنتسحق لو مساعدتنيش تمسك الصخور دي يا أسد"
على طول، الأسد دفع كتفه القوي في الصخور عشان يمنعها من الحركة. "هاروح أجيب حاجة من هناك عشان نوقف الصخور." الدِيب صرخ وهو بيجري في أمان. الأسد فضل واقف ضد الصخور اللي مش بتتحرك لفترة طويلة قبل ما يكتشف إن الدِيب ضحك عليه تاني!
إيه الدرس اللي القصة دي بتعلمهولنا؟
ثق في صاحبك، ثق في نفسك اشتغل جامد، وهتنجح ساعد غيرك لما يكونوا محتاجين حاول تلاقي مخرج سريع لما تكون في مشكلة